Nkunyi akufikaa makuta a kutambusha mudimo wenu?
Makuta a kutambusha mudimo wa kulungula mukandu wibuwa aafiki ku bya buntu abitushaa Batemwe ba Yehowa. Takwi nsaa ya kukongola milambu mu bisangilo byetu nya, na dingi tatuteka bantu kya p’ekumi nya. (Mateo 10:7, 8) Kadi, mu ma mbalo etu a bisangilo mwi tushete bwashi muntu ooso akumina atuushe kya buntu kyaaye. Muntu batuusha kya buntu kyaaye te na kya kulesha eshina dyaaye nya.
Kingi kintu akikwasha bwashi makuta akumbane bwa kukitshisha ino midimo yooso nyi mwanda takwi bakata abatungu kufuta nya. Na dingi, Batemwe ba Yehowa tabebafutaa bwa mudimo wabo wa kulungula mukandu wibuwa ku nshibo na nshibo, na dingi mbalo yetu ya kulangwila nyi mashibo ashi akambe bukata sunga aule bintu.
Bya buntu byooso byabatumu ku ma biro bya filiale a ba Batemwe ba Yehowa, abatumika nabyo bwa kukwasha bantu abapete masaku, bwa kukwasha ba misionere betu na bakunkushi ba kifunda na ba distrite, kukwasha bwa kwibaka mashibo etu a kulangwila mu maumbo ashi na bupeta, na bwa ku imprime na kutuma ma Bible na ingi mikanda mu tukongye.
Muntu ooso mulombeene kwata kitshibilo kya kutuusha kya buntu bwa kukwasha ku midimo ya kakongye kaabo, bwa mudimo wa mu nsenga ishima, sunga bwa midimo yooso. Kakongye kooso akatushaa rapore a myanda ya makuta nsaa na nsaa na bwashi beena kakongye kooso baukye.
BWA KUUKA INGI MYANDA
Akutukila makuta a kukita nawo mufumo wetu
Tala mushindo aufiki makuta na mushindo ukwete kutuusha bantu bya buntu byabo mu nsenga ishima.
lua_Latn lua_Latn bem_Latn bem_Latn bem_Latn bem_Latn lua_Latn run_Latn